UMATHEWU 

Umdabuko kaJesu 

\ Umbhalo wosendo lukaJesu Khristu 

indodana kaDavida, indodana ka- 
Abhrahama: 

2 U-Abhrahama wayenguyise ka-Isaka, 
u-Isaka uyise kaJakhobe, uJakhobe uyise 
kuJuda labafowabo, 3 uJuda uyise 
kaPherezi loZera, unina 
owayenguThamari, uPherezi uyise 
kaHezironi, uHezironi uyise ka-Aramu, 
4 u-Aramu uyise ka-Aminadabi, 
u-Aminadabi uyise kaNahishoni, 
uNahishoni uyise kaSalimoni, 
5 uSalimoni uyise kaBhowazi, unina 
owayenguRahabi, uBhowazi uyise ka- 
Obhedi, unina owayenguRuthe, 
u-Obhedi uyise ka-Jese, 

6 uJese enguyise weNkosi uDavida. 
UDavida wayenguyise kaSolomoni, 
unina owayengumka-Uriya, 

7 uSolomoni uyise kaRehobhowami, 
uRehobhowami uyise ka-Abhija, 
u-Abhija uyise ka-Asa, 

8 u-Asa uyise kaJehoshafathi, 
uJehoshafathi uyise kaJehoramu, 
uJehoramu uyise ka-Uziya, 

9 u-Uziya uyise kaJothamu, 
u-Jothamu uyise ka-Ahazi, u-Ahazi 
uyise kaHezekhiya, 

1(1 uHezekhiya uyise kaManase, 
uManase uyise ka-Amoni, u-Amoni 
uyise kaJosiya, 

11 yena uJosiya owayenguyise 
kaJekhoniya labafowabo ngesikhathi 
sokubuthelwa eBhabhiloni. 

12 Ngemuva kokubuthelwa 
eBhabhiloni: uJekhoniya wayenguyise 
kaSheyalithiyeli, uSheyalithiyeli uyise 
kaZerubhabheli , 13 uZerubhabheli uyise 



ka-Abhiyudi, u-Abhiyudi uyise ka- 
Eliyakhimu, u-Eliyakhimu uyise ka- 
Azori, 

14 u- Azori uyise kaZadoki, 
uZadoki uyise ka-Akhimu, u-Akhimu 

uyise ka-Eliyudi, 

15 u-Eliyudi uyise ka-Eliyazari, 
u-Eliyazari uyise kaMathani, 

uMathani uyise kaJakhobe, 

16 uJakhobe enguyise kaJosefa, 
umkaMariya, owazala uJesu obizwa 
ngokuthi nguKhristu. 

17 Kanjalo-ke kwakulezizukulwane 
ezilitshumi lane sezizonke kusukela ku- 
Abhrahama kusiya kuDavida, 
ezilitshumi lane kusukela kuDavida 
kusiya ekuthunjweni eBhabhiloni, njalo 
ezilitshumi lane kusukela ekuthunjweni 
kusiya kuKhristu. 

Ukuzcilwa KukaJesu Khristu 
18 UJesu Khristu wazalwa kanje: Unina 
uMariya wayethembisane loJosefa 
ukuthi bazatshada, kodwa kwathi 
bengakahlangani wabonakala 
esezithwele, kwenziwe ngoMoya 
Ongcwele. 19 Ngokuba umkakhe uJosefa 
wayeyindoda elungileyo njalo engafuni 
ukumyangisa ebantwini, wafuna 
ukumlahla ngasese. 

2(l Uthe esekucabangile lokhu, kwafika 
kuye ingilosi yeNkosi ephutsheni yathi, 
"Josefa ndodana kaDavida, ungesabi 
ukuthatha uMariya umlethe ekhaya abe 
ngumkakho ngokuba lokhu akumithiyo 
kuvela kuMoya Ongcwele. 21 Uzabeletha 
indodana ozayetha ibizo uthi nguJesu, 
ngokuba uzasindisa abantu bakhe 
ezonweni zabo.” 

22 Konke lokhu kwenzakala 
ukugcwalisa okwakutshiwo yiNkosi 
ngomphrofethi ukuthi: 23 "Intombi 
epheleleyo izakhulelwa izale indodana, 
bayibize ngokuthi ngu-Imanuweli - 
okutsho ukuthi, uNkulunkulu ulathi." 




